b'\n_START_ARTICLE_\nCoppa Italia\n_START_PARAGRAPH_\nCoppa Italia (italijanski pokal) je pokalno nogometno tekmovanje v Italiji. Prvi\xc4\x8d je bilo organizirano leta 1922, drugi\xc4\x8d pa nato \xc5\xa1ele leta 1936. Tekmovanje je danes organizirano na pokalni na\xc4\x8din, ko se dve ekipi v eni tekmi pomerita za napredovanje v naslednji krog. Od \xc4\x8detrtfinala dalje sta na sporedu po dve tekmi (doma in v gosteh), enako je tudi v finalu. Zmagovalec pokala ima pravico, da naslednjo sezono na dresu nosi logotip, krog v barvah italijanske zastave, ter pravico do nastopa v Pokalu UEFA._NEWLINE_Tekmovanje ni preve\xc4\x8d atraktivno, zato slovi predvsem po slabi obiskanosti tekem. Medtem ko ve\xc4\x8dje klube na svojih liga\xc5\xa1kih tekmah podpira okrog 50.000 gledalcev, se na pokalnih obra\xc4\x8dunih zbere le okrog 3.000 privr\xc5\xbeencev. To dejstvo je te\xc5\xbeko razumeti, kajti v ostalih dr\xc5\xbeavah je pokalno tekmovanje navadno precej bolj priljubljeno. Ve\xc4\x8dje \xc5\xa1tevilo gledalcev se zbere le na obeh finalnih tekmah, ki tudi dolo\xc4\x8dita potnika v Pokal UEFA._NEWLINE_Aktualni zmagovalec pokala je Napoli, ki je lovoriko osvojila Fiorentina.'